ATP30 พุ่งกว่า 5.49% โบรกฯชูหุ้นเล็กโตแกร่ง-แปรตามเศรษฐกิจน้อย
ATP30 พุ่งกว่า 5.49% โบรกฯชูหุ้นเล็กโตแกร่ง-แปรตามเศรษฐกิจน้อย ล่าสุด ณ เวลา 11.17 น. ราคาอยู่ที่ 1.92 บาท บวก 0.10 บาท หรือ 5.49% สูงสุดที่ 1.98 บาท ต่ำสุดที่ 1.81 บาท มูลค่าซื้อขายที่ 70.91 ล้านบาท ด้าน บล.ดีบีเอสวิคเคอร์ส แนะนำซื้อ ให้เป้า 2.18 บ.
31 ต.ค. 2559

ผู้สื่อข่าวรายงานว่า ราคาหุ้นบริษัท เอทีพี 30 จำกัด (มหาชน) หรือ ATP30 ณ เวลา 11.17 น. ราคาอยู่ที่ 1.92 บาท บวก 0.10 บาท หรือ 5.49% สูงสุดที่ 1.98 บาท ต่ำสุดที่ 1.81 บาท มูลค่าซื้อขายที่ 70.91 ล้านบาท ขณะที่ดัชนีตลาดหุ้นไทยโดยรวมบวก 0.04%

บล.ดีบีเอสวิคเคอร์ส ระบุในบทวิเคราะห์โดยแนะนำ “ซื้อ” ราคาเป้าหมาย 2.18 บาท/หุ้นหลังมองว่า ATP30 เข้าเกณฑ์ Penny Stock คือ ราคาหุ้นต่ำกว่า 10 บาท มีขนาดฐานธุรกิจที่เล็ก แต่มีโอกาสเติบโตสูงมาก คาดการณ์ผลตอบแทนต่อนักลงทุนจึงดีตามมา แถมธุรกิจเป็นสาธารณูปโภค ขนส่ง จึงผันแปรตามเศรษฐกิจน้อย
ทั้งนี้มองว่าระยะสั้นคาดการณ์กำไรหลักไตรมาส 3/59 โตกระโดด 319% จากปีก่อนส่วนระยะยาวกำไรโต CAGR ปี 57-60 สูงเป็น 68% กลางปีนี้มีอยู่ 27 สัญญา รายได้ที่ยังไม่รับรู้เป็น 666 ล้านบาท ได้ประโยชน์จากนโยบายระเบียงเศรษฐกิจตะวันออก ทั้งนี้แนะนำ ซื้อ ดอกเบี้ยจ่ายลดเพราะนำเงิน IPO ไปใช้ และหมดภาระผ่อนรถไปหลายคัน รวมทั้งรถรุ่นแรกๆตัดค่าเสื่อมครบ แต่ยังสร้างรายได้ อัตรากำไรขั้นต้นจึงไต่ขึ้น และเสียภาษีน้อย ราคาพื้นฐานกำหนดด้วย PEG ปี 60 ที่ 0.5 เท่า